Lincolnshire

| Sijainti | 
Itä-Midlands (Lincolnshire)Yorkshire ja Humber (N Lincolnshire ja NE Lincolnshire)EnglantiYhdistynyt kuningaskunta |
| Pääkaupunki | 
LincolnView and modify data on Wikidata  |
| Pinta-ala | 
6 980 km2 (2016)View and modify data on Wikidata  |
| Hallinnolliset osat | 
North East Lincolnshire (d)North Lincolnshire (d)Lincolnshire (d)View and modify data on Wikidata  |
| Väkiluku | 
1 100 000 as. (2020)View and modify data on Wikidata  |
| Asukastiheys | 
157 as./km2 (2020) |
| NUTS | 
UKF3, UKF30View and modify data on Wikidata  |
| Verkkosivusto | 
www.lincolnshire.gov.ukView and modify data on Wikidata  |

Kartta

|  |  |
| --- | --- |
| Koordinaatit | 
53° 06′ P, 0° 12′ LView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Lincolnshire** on hallinnollinen, muodollinen ja historiallinen kreivikunta Itä-Englannissa Pohjanmeren rannalla, Washin ja Humberin välillä. Itä-Midlandsin alueella sijaitsevaan hallinnolliseen kreivikuntaan kuuluu seitsemän hallintopiiriä ja sen keskuksena toimii Lincolnin kaupunki; muodolliseen kreivikuntaan luetaan lisäksi Yorkshire ja Humberin hallinnolliseen alueeseen kuuluvat North East Lincolnshiren ja North Lincolnshiren yhtenäishallintopiirit. Vuonna 2020 muodollisen kreivikunnan alueella arvioitiin elävän noin 1 100 000 ihmistä.

Lincolnshire on merkittävää maatalousaluetta, joka tuottaa viidenneksen Britannian elintarvikkeista. Lincolnshiressä tuotetaan vehnää, ohraa, sokerijuurikasta ja rapsia. Kreivikunnan eteläosissa viljellään myös kaalia, kukkakaalia ja sipulia. Kausityöläiset Portugalista ja Itä-Euroopasta käyvät vuosittain osallistumassa näiden käsityövaltaiseen sadonkorjuuseen.

Hallinto
--------

Lincolnshiren kreivikunnantalo Lincolnissa.
Lincolnshiren hallinnollisen kreivikunnan valtuusto kokoontuu Lincolnin keskustassa sijaitsevassa kreivikunnantalossa. Vuonna 2017 valitussa kreivikunnanvaltuustossa on 70 valtuutettua, joista 55 kuuluu konservatiivipuolueeseen, 5 työväenpuolueeseen, 1 liberaalidemokraatteihin ja 5 on sitoutumatonta. Kreivikunnan vastuulla ovat muun muassa sosiaali- ja terveyspalvelut, peruskoulutus, tiehuolto ja pelastustoimi, kun taas yksittäiset hallintopiirit vastaavat jätehuollosta, pysäköinnistä, hautauspalveluista ja rakennusluvista alueellaan.

North Lincolnshiren yhtenäishallintopiirin valtuusto kokoontuu Scunthorpen kaupungissa. Vuonna 2017 valitussa piirivaltuustossa on 43 valtuutettua, joista 24 kuuluu konservatiivipuolueeseen, 14 työväenpuolueeseen ja 1 on sitoutumaton. North East Lincolnshiren yhtenäishallintopiirin valtuusto kokoontuu Grimsbyn kaupungissa. Vuonna 2017 valitussa piirivaltuustossa on 42 valtuutettua, joista 23 kuuluu konservatiivipuolueeseen, 14 työväenpuolueeseen ja 4 liberaalidemokraatteihin. Yhtenäishallintopiirit vastaavat alueellaan samoista palveluista kuin Lincolnshiren hallinnollinen kreivikunta ja hallintopiirit muualla kreivikunnassa.

Lordiluutnantti Toby Dennis on edustanut Ison-Britannian kuningatarta Lancashiressä helmikuusta 2015 lähtien.

### Osa-alueet

Lincolnshiren muodollinen kreivikunta muodostuu seuraavista yhdeksästä osa-alueesta, joista North East Lincolnshire ja North Lincolnshire toimivat itsenäisesti ja seitsemän muuta hallintopiiriä yhteistyössä kreivikunnan hallinnon kanssa:

Lincolnshiren aluehallinto1. taso: Hallintopiirit2. taso: Kunnat

| Hallinnon taso | Väkiluku (2020) | Lähde | Kartalla |
| --- | --- | --- | --- |
| Lincolnshiren kreivikunta: | 766 000 |  | 1–7 |
|  | Lincolnin kaupunki \* | 100 000 |  | 1 |
| North Kestevenin hallintopiiri \* | 118 000 |  | 2 |
| South Kestevenin hallintopiiri \* | 143 000 |  | 3 |
| South Hollandin hallintopiiri \* | 96 000 |  | 4 |
| Bostonin kaupunkipiiri \* | 71 000 |  | 5 |
| East Lindseyn hallintopiiri \* | 142 000 |  | 6 |
| West Lindseyn hallintopiiri \* | 96 000 |  | 7 |
| North Lincolnshiren kaupunkipiiri \*\* | 173 000 |  | 8 |
| North East Lincolnshiren kaupunkipiiri \*\* | 159 000 |  | 9 |
| \* Hallintopiiri\*\* Yhtenäishallintopiiri |

Hallintopiirit jakaantuvat edelleen 408 kuntaan *(civil parish)*, joilla on omat kunnan- tai kaupunginvaltuustonsa. Kunnat edustavat asukkaitaan paikallishallinnon ylempiin tasoihin nähden, tuottavat paikallisia palveluja ja pyrkivät parantamaan kunnan elintasoa. Ne voivat järjestää asukkailleen esimerkiksi vapaa-ajankeskuksia, puistoja, viljelypalstoja, bussikatoksia, julkisia jäteastioita ja parkkialueita.

Väestö
------

Vuonna 2020 Lincolnshiren muodollisessa kreivikunnassa oli noin 1 100 000 asukasta ja seuraavat yli 10 000 asukkaan asutuskeskukset:

| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Lincoln | Lincoln | 107 000 |  |
| Grimsby | North East Lincolnshire | 88 000 |  |
| Scunthorpe | North Lincolnshire | 84 000 |  |
| Boston | Boston | 47 000 |  |
| Grantham | South Kesteven | 45 000 |  |
| Cleethorpes | North East Lincolnshire | 38 000 |  |
| Spalding | South Holland | 37 000 |  |
| Skegness | East Lindsey | 26 000 |  |
| Gainsborough | West Lindsey | 23 000 |  |
| Stamford | South Kesteven | 21 000 |  |
| Sleaford | North Kesteven | 19 000 |  |
| Louth | East Lindsey | 18 000 |  |
| North Hykeham | North Kesteven | 18 000 |  |
| Bourne | South Kesteven | 17 000 |  |
| Market Deeping | South Kesteven | 14 000 |  |
| Mablethorpe | East Lindsey | 13 000 |  |
| Barton-upon-Humber | North Lincolnshire | 12 000 |  |
| Immingham | North East Lincolnshire | 11 000 |  |

Tunnukset
---------

### Lippu

Lincolnshiren lipussa on kultareunainen punainen risti, jonka keskellä on kultainen lilja. Risti jakaa lipun neljään kenttään, jotka ovat ylävasemmalla ja alaoikealla vihreät sekä yläoikealla ja alavasemmalla siniset. Lilja symboloi Neitsyt Mariaa, joka on Lincolnin kaupungin ja katedraalin suojeluspyhimys. Lilja ja punainen risti on otettu lippuun Lincolnin kaupungin vaakunasta. Vihreä väri symboloi kreivikunnan maaseutuperintöä ja sininen väri sen pitkää rantaviivaa meren kanssa ja yllä kaareutuvaa taivasta. Kultainen väri viittaa sekä kreivikunnan viljapeltoihin että sen asukkaisiin, joista käytetään joskus nimitystä *Yellerbellies* (’keltavatsat’). Lippu valittiin BBC Radio Lincolnshiren järjestämässä suunnittelukilpailussa, jonka voitti lincolnshireläinen Michelle Andrews. Se otettiin virallisesti käyttöön 24. lokakuuta 2005.

### Kreivikuntapäivä

Lincolnshiren kreivikuntapäivää vietetään lokakuun 1. päivänä vuonna 1536 kreivikunnassa tapahtuneen kapinan muistoksi. Kapina oli osa nimellä Pilgrimage of Grace tunnettua tapahtumasarjaa, jonka aikana katoliset osoittivat mieltään sitä vastaan, että kuningas Henrik VIII syrjäytti paavin Englannin kirkon päämiehenä ja lakkautti luostarilaitoksen.

### Nimikkokukka

Vuonna 2004 Lincolnshiren nimikkokukaksi valittiin metsäorvokki Plantlife International -järjestön pitämässä yleisöäänestyksessä.

Lähteet
-------

1. 1 2 3  Lincolnshire *Encyclopaedia Britannica*. Viitattu 25.10.2020. (englanniksi)
2. 1 2 3 4 5 6 7 8 9 10 11 12 13  Brinkhoff, Thomas: United Kingdom: Administrative Division (Counties and Districts) - Population Statistics, Charts and Map *City Population*. Viitattu 26.5.2022. (englanniksi)
3. ↑  Tastes of Lincolnshire[vanhentunut linkki]
4. ↑  Contact us Lincolnshire County Council. Viitattu 26.10.2020. (englanniksi)
5. ↑  Council structure Lincolnshire County Council. Viitattu 26.10.2020. (englanniksi)
6. ↑  Councils in Lincolnshire *Connect to Support*.  Arkistoitu 29.10.2020. Viitattu 26.10.2020. (englanniksi)
7. ↑  Contact us North Lincolnshire Council. Viitattu 26.10.2020. (englanniksi)
8. ↑  Councillors North Lincolnshire Council. Viitattu 26.10.2020. (englanniksi)
9. ↑  Contact us North East Lincolnshire Council. Viitattu 26.10.2020. (englanniksi)
10. ↑  Find your Councillor North East Lincolnshire Council. Viitattu 26.10.2020. (englanniksi)
11. ↑  Understand how your council works *gov.uk*. Viitattu 26.10.2020. (englanniksi)
12. ↑  Lord-Lieutenant for Lincolnshire: Toby Dennis *gov.uk*. Viitattu 26.10.2020. (englanniksi)
13. ↑  Lincolnshire UK Local Councils. Viitattu 26.10.2020. (englanniksi)
14. ↑  All About Local Councils (PDF) (sivut 4–5) The National Association of Local Councils.  Arkistoitu 8.10.2020. Viitattu 26.10.2020. (englanniksi)
15. 1 2 3 4 5 6 7 8 9 10 11 12 13  Brinkhoff, Thomas: Lincolnshire (County, East Midlands, United Kingdom) - Population Statistics, Charts, Map and Location *City Population*. Viitattu 26.5.2022. (englanniksi)
16. 1 2 3  Brinkhoff, Thomas: North East Lincolnshire (Unitary District, Yorkshire and the Humber, United Kingdom) - Population Statistics, Charts, Map and Location *City Population*. Viitattu 26.5.2022. (englanniksi)
17. 1 2  Brinkhoff, Thomas: North Lincolnshire (Unitary District, Yorkshire and the Humber, United Kingdom) - Population Statistics, Charts, Map and Location *City Population*. Viitattu 26.5.2022. (englanniksi)
18. ↑  Lincolnshire Flag *British County Flags*. Viitattu 24.10.2020. (englanniksi)
19. ↑  Lincolnshire Day *British County Flags*. Viitattu 24.10.2020. (englanniksi)
20. ↑  Kirby, Alex: UK counties choose floral emblems  5.5.2004. BBC News. Viitattu 21.10.2020. (englanniksi)